अब गेंद पत्रकारों के पाले में है. अगर वे न जगे तो कल किसी दूसरे जिले में कोई दूसरा पत्रकार ऐसे ही किसी दूसरे बददिमाग अफसर के हाथों पीटा जाएगा और उसका कुछ न बिगड़ेगा. इसलिए जरूरी है कि लखनऊ के वरिष्ठ पत्रकार, प्रेस संगठन, पत्रकार एसोसिएशन… सभी लोग मिलकर अपना अपना विरोध निंदा प्रदर्शन धरना आंदोलन मांग शुरू करें, सामने लाएं, खुलकर रखें ताकि आवाज सीएम अखिलेश से लेकर उनके संरक्षक व पिता मुलायम और परिजन व ताकतवर मंत्री शिवपाल तक पहुंचे, ये लोग नींद से जगें. कुछ ही महीने हुए सपा के सरकार आए और इस तरह की हरकत होने लगी. कहां गया शिवपाल का वो वादा जिसमें उन्होंने कहा था कि सपा के शासनकाल में मीडिया वालों व उनके परिजनों को परेशान नहीं होने दिया जाएगा और अगर किसी अफसर ने ऐसी गुस्ताखी की तो उसे दंडित किया जाएगा. शिवपाल को अपना वादा निभाना चाहिए और आईपीएस आशुतोष को दंडित करने की दिशा में पहल करते हुए तुरंत सस्पेंड कराना चाहिए.